KCDK-E Roşanê Êzî yê kurdanê êzidîyan bi mesajêkî fîraz kerd. Mesaj de ame vatene ke ''Ma hêvî kenê ke Roşanê Êzîyî haştîye, statu û azadîye bîyaro şarê ma yê êzidîyan û pêro kurdîstanijan.''
KCDK-E vat: ''Çarçewa roşanî de ma venga pêro dezgeh û sazgehanê êzidîyan, rîsipîyan û rayberanê bawerîye danê ke seba yewîye û rêxistinîye bi mesuldarîya xo têbigêrê, mîyanê êzidîyan de yewîye bîyarê ca, seba caardişê statu û awankerdişê Şingalî her ca de wayîrê Şingalî vejîyê û xoverdayîşî geş bikerê.
Ma sey KCDK-E Roşanê Êzîyî yê êzidîyan fîraz kenê. Ma hêvî kenê ke haştîye, statu û azadîye bîyaro şarê ma yê êzidîyan û pêro kurdîstanijan.''
